લોકસભા ચૂંટણી બાદ બિહારમાં પૂર્વ મુખ્યમંત્રી નીતિશ કુમાર માટે બધુ બરોબર ચાલતું નથી. નીતિશ કુમારને એકસમયે રાખડી બાંધનાર પૂનમ દેવી જ હવે તેમના વિરૂદ્ધ ઝંડો લગાવી રહી છે. શુક્રવારે જેડીયૂના અડધો ડઝનથી વધુ ધારાસભ્યોએ નીતિશ કુમાર વિરૂદ્ધ મોરચો માંડી લીધો છે. અસંતુષ્ટ ધારાસભ્યોની બેઠક પૂનમ દેવીના ઘરે થઇ હતી. અસંતુષ્ટોની વધતી જતી સંખ્યા આ મહિને નિર્ધારિત રાજ્યસભાની ત્રણ સીટો માટે ચૂંટણીમાં જેડીયૂ માટે મુશ્કેલી ઉભી કરી શકે છે.